Document ID: 32004R1971

UREDBA KOMISIJE (ES) št. 1971/2004
z dne 16. novembra 2004
o prenehanju lova na rdeči okun za ladje, ki plujejo pod zastavo Portugalske
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema skupne ribiške politike (1) in zlasti člena 21(3) Uredbe,
ob upoštevanju naslednjega:
(1)
Uredba Sveta (ES) št. 2287/2003 z dne 19. decembra 2003 o določitvi ribolovnih možnosti za leto 2004 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti in za plovila Skupnosti v vodah, kjer so potrebne omejitve ulova predvideva kvote za ulov rdečega okuna za leto 2004 (2).
(2)
Za zagotavljanje spoštovanja določb o količinskih omejitvah ulova staleža, za katerega veljajo kvote, je potrebno, da Komisija določi datum, od katerega dalje se šteje, da so ribiška plovila držav članic s svojimi ulovi izčrpala kvoto.
(3)
Glede na podatke, ki jih je prejela Komisija, je ulov rdečega okuna v vodah območja NAFO 3M za ladje, ki plujejo pod zastavo Portugalske, ali so na Portugalskem registrirane, dosegel dodeljeno kvoto za leto 2004. Portugalska je prepovedala ribolov tega staleža od 13. oktobra 2004 dalje. Potrebno je, da se ta datum sprejme tudi v tej uredbi -
SPREJELA NASLEDNJO UREDBO:
Člen 1
Za ulov rdečega okuna v vodah območja NAFO 3M za ladje, ki plujejo pod zastavo Portugalske ali so na Portugalskem registrirane, velja, da je kvota, ki je bila za leto 2004 dodeljena Portugalski, izčrpana.
Za ladje, ki plujejo pod zastavo Portugalske ali so na Portugalskem registrirane, je prepovedan ulov rdečega okuna v vodah območja NAFO 3M kot tudi shranjevanje na krovu, pretovarjanje in raztovarjanje tega staleža, ulovljenega po datumu uporabe te uredbe.
Člen 2
Ta uredba začne veljati dan po objavi v Uradnem listu Evropske unije.
Uporablja se od 13. oktobra 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. novembra 2004

Labels: 8
18
6